Scandal Copy Band/Vocalist Contest
A  a Scandal japán pop-rock együttes és a Teena weblap közös szervezésű dalversenye, melyet 2010 és 2015 között rendeztek meg. Az együttesnek, és így a versenynek is meghatározó szerepe van az úgynevezett második  jelenségre vagyis a szigetország hangszeren játszó női együtteseinek számának nagyarányú növekedésére.

Története 
A versenysorozatot, melyre kizárólag középiskolás lányok jelentkezhettek 2010 júliusában jelentette be a Teena. A rendezvényen a jelentkezők kizárólag a Scandal nagykiadós diszkográfiájából adhattak elő dalokat. Első kiadására 352 együttes és összesen 1123 fő jelentkezett. A 450 férőhelyes tokiói ESP Zeneakadémián megtartott harmadik, döntő körre 7 előadó, a White Bunny, a Flap, a Hi-Lab, a Pinky Ring, a Joker és az Incato együttesek, illetve Júgó szólóelőadó jutott be. A zsűri a Scandal tagjaiból, a Kitty Records és a Pearl Drums képviselőiből, illetve egy rajongóból állt. Öt díjat osztottak ki; a Haruna-díjat a legjobb énekesnek, a Mami-díjat a legjobb gitárosnak, a Tomomi-díjat a legjobb basszusgitárosnak, a Rina-díjat a legjobb dobosnak, illetve a fődíjat az összesített legjobb előadónak. A versenyt végül a Hi-Lab nyerte meg.

A verseny második kiadásának döntőjét 2011. december 11-én tartották, szintén az ESP Zeneakadémián. A versenyre 486 előadó adta be a jelentkezését, ebből a Tancobuchin, a Hi-Rozalia, a Honey+, a Spunky, a No Name, a Dolls és a Joker jutott el a döntőig. A versenyt végül a Dolls nyerte meg.

A verseny harmadik felvonásának döntőjét immár az 1500 férőhelyes Shibuya-AX koncertteremben tartották meg 2012. december 9-én. A versenyre 510 előadó jelentkezett, a döntőig a Chee bur, a Sasami Street, a Lechery, a Cherish, a My Pace, a Tancobuchin, a Panna cotta, a Doll és a Crazy Zone együttesek, illetve Kahori és Hana Kai szólóelőadók jutottak el. A versenyt végül a Doll nyerte meg.

A verseny negyedik kiadását szintén a Shibuya-AX-ben rendezték meg 2013. február 22-én. A versenyre 550 előadó jelentkezett, a döntőig a Kanikapila, az SDL, a Wisdom, a Rank, a Jaszókjoku, a No Name, a Noizy és a Shilpen zenekarok jutottak el. Ettől az évtől egy különdíjat is kiosztottak. A versenyt fődíját végül a Kanikapila, különdíját a No Name nyerte meg.

A verseny ötödik évadának döntőjét az 1884 férőhelyes Sinagava Stellar Ball koncertteremben tartották meg 2014. december 14-én. A versenyre 614 előadó adta le a jelentkezését, ebből az N-pop Project, az R-glay, a Rank, a Hi-Dear, a Limit, a Hikahoric és a Winry’s jutott be a döntőbe. A versenyt fődíját végül a Hikahoric, különdíját a Winry’s nyerte meg.

A dalverseny 2015-ös felvonásának döntőjét szintén a Sinagava Stellar Ballban tarrották meg 2015. november 3-án.

A Dolls és a Kanikapila együtteseknek a Kitty Records lemezszerződést is ajánlott a versenyen elért teljesítményükért.

Nyertesek

Források

További információk 
 A dalverseny weboldala 

Japán könnyűzenei fesztiválok